ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
హెచ్ఐవి నివారణకి గ్లోబల్ ప్రివెన్షన్ కూటమి ని ఉద్దేశించి ప్రసంగించిన డాక్టర్ హర్ష్ వర్ధన్
"స్థానిక పరిస్థితుల ప్రకారం జరిగే ప్రమేయానికి అనుగుణంగా దేశ నివారణ నమూనాను అనేక దేశాలలో అవలంబించవచ్చు, స్థాయి పెంచవచ్చు"
కోవిడ్-19 మహమ్మారి సమయంలో హెచ్ఐవి నివారణలో ఫలితాలు కాపాడుకోడానికి భారతదేశం తీసుకున్న చర్యలను డాక్టర్ హర్ష్ వర్ధన్ వివరించారు
హెచ్ఐవి నివారణ కోసం గ్లోబల్ ప్రివెన్షన్ కూటమి  మంత్రుల స్థాయి సమావేశంలో కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ రోజు వీడియో కాన్ఫరెన్స్ ద్వారా ప్రసంగించారు.
గ్లోబల్ హెచ్ఐవి నివారణ కూటమి  తరఫున యుఎన్ఎయిడ్స్, యుఎన్ఎఫ్పిఎ నిర్వహించిన ఈ సమావేశం 2030 నాటికి ఎయిడ్స్ను అంతం చేయాలన్న 2016 యుఎన్జిఎ నిబద్ధతను సాధించడంలో ప్రాముఖ్యతను కలిగి ఉంది. కొత్త వయోజన హెచ్ఐవి ఇన్ఫెక్షన్లను 2010 స్థాయిల నుండి 2020 చివరిలో 75% తగ్గించడానికి జిపిసి సభ్య దేశాలు అంగీకరించాయి. గ్లోబల్ ఎయిడ్స్ ప్రతిస్పందన కొత్త అంటువ్యాధులను తగ్గించడంలో, కీలకమైన జనాభాకు నివారణ సేవలకు ప్రాప్యతను మెరుగుపరచడంలో కీలక పాత్ర పోషిస్తుంది. హెచ్ఐవి  తో నివసించే ప్రజలకు చికిత్స సేవల్లో మెరుగైన ఫలితాన్ని చూపించింది. ఎయిడ్స్కు సంబంధించిన మరణాలను తగ్గించడం, తల్లి నుండి పిల్లలకి హెచ్ఐవి ప్రసారం తగ్గేలా చర్యలు చేపట్టడం వీటిలో ముఖ్యమైన చర్యలని డాక్టర్ హర్ష్ వర్ధన్ తెలిపారు. ఈ సంస్థ "బహుళ వాటాదారులు కలిసి ఒక ఉమ్మడి లక్ష్యం కోసం కలిసికట్టుగా పనిచేయగల ఒక నమూనాను ప్రపంచానికి చూపించింది" అని ఆయన పేర్కొన్నారు.
హెచ్ఐవి మహమ్మారిని నియంత్రించడంలో భారతదేశం నుండి ప్రపంచానికి జెనరిక్ యాంటీ-రెట్రోవైరల్ ఔషధాల  సదుపాయం తీవ్ర ప్రభావాన్ని చూపిస్తోందని డాక్టర్ హర్ష్ వర్ధన్ తన సంతోషాన్ని వ్యక్తం చేశారు. గ్లోబల్ ఎయిడ్స్ ప్రతిస్పందన సాధారణంగా గొప్ప పౌర సమాజ ప్రమేయం మరియు క్రాస్ లెర్నింగ్తో వినూత్న సేవా డెలివరీ మోడళ్లకు ఉన్నతంగా ఉందని ఆయన అన్నారు.
టార్గెటెడ్ ఇంటర్వెన్షన్స్  కార్యక్రమం అమలు చేయబడిన 'సోషల్ కాంట్రాక్టింగ్' భావనను కేంద్రీకృతం చేసిన భారతదేశ ప్రత్యేకమైన హెచ్ఐవి నివారణ నమూనాపై కేంద్ర ఆరోగ్య మంత్రి వ్యాఖ్యానించారు, "ప్రభుత్వేతర సంస్థల సహకారంతో, ఈ కార్యక్రమం అందించడం లక్ష్యంగా ఉంది ఔట్రీచ్, సర్వీస్ డెలివరీ, కౌన్సెలింగ్ & టెస్టింగ్ మరియు హెచ్ఐవి సంరక్షణకు అనుసంధానం అవుతాయి. భారతదేశం నివారణ నమూనాను స్థానిక పరిస్థితుల ప్రకారం జోక్యానికి అనుగుణంగా అనేక దేశాలలో అవలంబించవచ్చు. ఇది ఇతర నివారణ మరియు వ్యాధి నియంత్రణ కార్యక్రమాలలో కూడా ప్రతిబింబిస్తుంది ”
ఉత్పన్నమయ్యే వివిధ రకాలైన కొత్త ప్రమాదాలు, మహమ్మారి వల్ల కలిగే నష్టాల గురించి డాక్టర్ హర్ష్ వర్ధన్ హెచ్చరించారు, ఇది శ్రేణి వారీ సమన్వయ ప్రతిస్పందనను కోరుతుంది. ప్రస్తుత సంవత్సరం చివరినాటికి దేశవ్యాప్తంగా 90-90-90 లక్ష్యాలను సాధించడానికి భారత్ నిబద్ధతను పునరుద్ఘాటించారు, ఎయిడ్స్ మహమ్మారిని ప్రజారోగ్య ముప్పుగా పరిగణిస్తూ 2030కి అంతమొందించాలని ఆయన పిలుపునిచ్చారు.
శ్రీమతి ఆర్తి అహుజా, అదనపు కార్యదర్శి , శ్రీ అలోక్ సక్సేనా, సంయుక్త కార్యదర్శి, శ్రీమతి శోబినిరాజన్, ఎడిజి, నాకో సమావేశంలో పాల్గొన్నారు.
ఆర్థిక మంత్రిత్వ శాఖ
ఆర్ధిక సంవత్సరం 2022-23లో జనవరి 2023 వరకు భారత ప్రభుత్వ ఖాతాల నెలవారీ సమీక్ష
భారత ప్రభుత్వం నెలవారీ ఖాతాలను జనవరి 2023వరకు ఏకీకృతం చేసి నివేదికలను ప్రచురించారు. ముఖ్యాంశాలను దిగువన ఇవ్వడం జరిగిందిః
భారత ప్రభుత్వం రూ. 19,76, 483 కోట్లు ను జనవరి 2023 వరకు అందుకుంది. ఇందులో రూ. 16,88,710 కోట్ల పన్ను ఆదాయం , రూ. 2,30,939 కోట్ల పన్నేతర ఆదాయాన్ని, రూ. 57,194 కోట్ల రుణేతర మూలధన రసీదులు ఉన్నాయి. రుణయేతర మూలధన పెట్టుబడులలో, రూ. 18,523 కోట్ల రుణాల వసూలు, ఇతర మూలధన రసీదులు రూ. 38,671 కోట్లు. భారత ప్రభుత్వం నుంచి పన్నుల వాటా పంపిణీగా రూ.6,67,770 కోట్లను రాష్ట్ర ప్రభుత్వాలకు ఇప్పటివరకూ బదిలీ చేసింది. ఇది గత ఏడాదితో పోలిస్తే రూ. 1,22,378 కోట్లు ఎక్కువ.
భారత ప్రభుత్వ మొత్తం వ్యయం రూ. 31,67,648 కోట్లు . ఇందులో రూ. 25,97,756 కోట్లు ఆదాయపు ఖాతాపై కాగా, రూ. 5,69,892 కోట్లు మూలధన ఖాతా ఉన్నాయి. మొత్తం ప్రభుత్వ వ్యయంలో రూ. 7,38,658 కోట్లు వడ్డీ చెల్లింపుల కారణంగా, రూ. 3,99,400 కోట్లు ప్రధాన సబ్సిడీల కారణంగా ఖర్చు అయ్యాయి.
ఆర్థిక మంత్రిత్వ శాఖ
ఇసిఎల్జిఎస్ పరిధి విస్తరణ, 31.03.2022 వరకు పథకం పొడిగింపు
ఎమర్జెన్సీ క్రెడిట్ లైన్ గ్యారెంటీ పథకం  ప్రారంభించినప్పటి నుంచి నేటి వరకు సుమారు 1.15 సూక్ష్మ, చిన్న, మధ్య తరహా పరిశ్రమలకు  సాయాన్ని అందించింది. కోవిడ్ మహమ్మారి కారణంగా దెబ్బ తిన్న అర్హలైన రుణగ్రహీతలకు తిరిగి తమ వ్యాపారాన్ని పునః ప్రారంభించేందుకు ఈ పథకం ఎంతో తోడ్పాటును అందించింది.
ఈ పథకం కింద 24 సెప్టెంబర్ 2021 నాటికి కేటాయించిన రుణాలు రూ. 2.86లక్షల కోట్లను అధిగమించింది. జారీ చేసిన మొత్తం పూచీలలో 95% గ్యారంటీలను సూక్ష్మ, చిన్న, మధ్య తరహా పరిశ్రమలకు రుణాలను కేటాయించేందుకు జారీ చేశారు.
అర్హులైన వ్యాపారులకు నిరంతర మద్దతును హామీ ఇచ్చేందుకు ఈ పథకాన్ని కొనసాగించవలసిందిగా వివిధ పారిశ్రామిక సంస్థలు, ఇతర భాగస్వాముల నుంచి ప్రభుత్వం డిమాండ్లను అందుకుంటోంది. కోవిడ్ మహమ్మారి రెండవ వేవ్ తో ప్రభావితమైన వివిధ వ్యాపారాలకు మద్దతునిచ్చేందుకు ఎమర్జెన్సీ క్రెడిట్ లైన్ గ్యారంటీ పథకాన్ని 31.03.2022 వరకు లేదా ఈ పథకం కింద రూ. 4.5 లక్షల కోట్ల మొత్తాన్ని రుణాలను అందించే వరకూ  పొడిగించాలని నిర్ణయించారు. ఈ పథకం కింద రుణాలను పంపిణీ చేసేందుకు ఆఖరి తేదీని 30.06.2022 వరకు పొడిగించారు.
కోవిడ్ మహమ్మారి రెండవ వేవ్ కారణంగా ప్రభావితమైన వ్యాపారాలకు మద్దతునిచ్చేందుకు దిగువ పేర్కొన్న సవరణలను చేశారు.
ఇఎల్జిఎస్ 1.0 &2.0 ఇసిఎల్జిఎస్ కింద రుణాలు పొందిన రుణగ్రహీతలు 29.02.2020 లేదా 31.03.2021 నాటికి మొత్తం బాకీ ఉన్న రుణంలో 10% వరకు రుణాన్ని పొందేందుకు అర్హులు.
ఇసిఎల్జిఎస్  కింద ఇప్పటి వరకూ రుణాన్ని పొందని వ్యాపారాలు, 31.03.2021 నాటికి బాకీ ఉన్న రుణంలో 30% వరకు రుణసాయాన్ని పొందవచ్చు.
ఇసిఎల్జిఎస్ 3.-0 కింద నిర్దేశించిన రంగాలలో వ్యాపారాలు, ఇసిఎల్జిఎస్ కింద గతంలో రుణాన్ని పొంది ఉంటే, 31.03.2021 నాటికి బాకీ ఉన్న రుణ మొత్తంలో 40% వరకు రుణాన్ని అంటే గరిష్టంగా ఒక రుణగ్రహీత రూ. 200 కోట్ల వరకు పొందవచ్చు.
ఇసిఎల్జిఎస్ లో 29.02.2020 నుంచి 31.03.2021 కు కటాఫ్ డేట్ లో చేసిన మార్పుల కారణంగా అర్హత పెరిగిన రుణగ్రహీతలు ఉనికిలో ఉన్న ఇసిఎల్జిఎస్ పరిమితులకు లోబడి ఇంక్రిమెంటల్ రుణాన్ని పొందవచ్చు.
ఇందుకు అనుగుణంగా, ఇసిఎల్జిఎస్ కింద రుణర సాయాన్ని పొందిన రుణగ్రహీతలు ఇసిఎల్జిఎస్ కింద ఇచ్చిన సాయాన్ని మినహాయించి 31.03.2021 నాటికి బాకీ ఉన్న రుణాలు 29.02.2020 నాటికన్నా ఎక్కువ ఉంటే వారు ఇసిఎల్జిఎస్ 1.0, 2.0 లేదా 3.0 కింద నిర్దేశించిన పరిమితులకు లోబడి ఇంక్రిమెంటల్ సాయాన్ని పొందేందుకు అర్హులు.
కోవిడ్ రెండవ వేవ్ కారణంగా దారుణంగా ప్రభావితమైన వ్యాపారులకు మెరుగైన అనుషంగిక రహిత ద్రవ్యతను పొందేందుకు ఈ సవరణలు హామీ ఇస్తాయి. అంతేకాకుండా, అందరు ఇసిఎల్జిఎస్ రుణగ్రహీతలకు  పండుగల కాలంలో ఇది అవసరమైన సాయాన్ని అందిస్తుంది.
దీనికి సంబంధించి సవరించిన కార్యనిర్వహణ మార్గదర్శకాలను జాతీయ క్రెడిట్ గ్యారెంటీ ట్రస్టీ కంపెనీ లిమిటెడ్  జారీ చేస్తోంది.
ఈశాన్య ప్రాంత అభివృద్ధి మంత్రిత్వ శాఖ
వ్యవసాయ ఉత్పత్తిని పెంచి సంపూర్ణ ఆర్ధికాభివృద్ధికి దోహదం చేసే చొరవే డిఒఎన్ఇఆర్ మంత్రిత్వ శాఖ పరిధిలోని ఈశాన్య కౌన్సిల్ ప్రాజెక్టు
వ్యవసాయ యాంత్రీకరణ, సిక్కిం అన్న ప్రాజెక్టును గ్యాంగటక్లో సిక్కిం ప్రభుత్వానికి చెందిన ఆహార భద్రత, వ్యవసాయ అభివృద్ధి శాఖ అమలు చేస్తోంది. ఈ ప్రాజెక్టు ఆమోదిత వ్యయం రూ. 504.05 లక్షలు. ఈశాన్య కౌన్సిల్ వాటా రూ.453. 65 లక్షలు కాగా, రాష్ట్ర వాటా రూ. 50.40 లక్షలు. ఈ ప్రాజెక్టు సిక్కిం తూర్పు, పశ్చిమ, ఉత్తర. దక్షిణ జిల్లాలలో అమలవుతోంది.
ఈ ప్రాజెక్టు లక్ష్యం ఒక వ్యక్తి, పశువుకు చొప్పున ఉత్పత్తిని పెంచడం, తక్కువ సమయంలో కార్యకలాపాలు, వ్యవసాయ ఉత్పత్తిలో నిమగ్నమై ఉన్న వివిధ యూనిట్ల కార్యకలాపాల వ్యయాన్ని తగ్గించడం, వ్యవసాయా ఆదాయాన్ని పెంచి, మొత్తం ఆర్ధిక అభివృద్ధికి దోహదం చేయడం.
ఎద్దులతో పోలిస్తే విద్యుత్ టిల్లర్ల కార్యకలాప తులనాత్మక అధిక ఉత్పత్తి కార్యాచరణ సమయాన్ని తగ్గించడమే కాక అందులో సమయానుకూలతను సాధిస్తుంది. ఇది వివిధ రుతువులలో ఏర్పడే బీళ్ళను తగ్గించి, తద్వారా పంటలు పండించడంలో ఉధృతిని, ఉపాధిని, ఆదాయాన్ని గణనీయంగా పెంచుతుంది.
ప్రధాన మంత్రి కార్యాలయం
ప్రధాన మంత్రితో సమావేశమైన 2016 బ్యాచ్ కు చెందిన ఐపిఎస్ ఆఫీసర్ ట్రైనీలు
ప్రధాన మంత్రి శ్రీ నరేంద్ర మోదీ తో ఇండియన్ పోలీస్ సర్వీస్  2016 బ్యాచ్ కు చెందిన 110 మందికి పైగా శిక్షణలో ఉన్న అధికారులు ఈ రోజు సమావేశమయ్యారు.
(శిక్షణలో ఉన్న అధికారులతో ప్రధాన మంత్రి మాట్లాడుతూ, పోలీసు విధుల నిర్వహణలో మానవీయ దృక్పథం మరియు సాంకేతిక విజ్ఞానం వంటి విషయాలకు ఉన్న ప్రాముఖ్యాన్ని ఉద్ఘాటించారు. స్వాతంత్య్రం వచ్చిన నాటి నుండి విధి నిర్వహణలో ప్రాణాలు అర్పించిన 33,000 మందికి పైగా పోలీసు సిబ్బంది చేసిన త్యాగాలను ఆయన గుర్తుకు తెచ్చారు.
జాతీయ భద్రతా సలహాదారు శ్రీ అజీత్ డోభాల్ ఈ కార్యక్రమంలో పాల్గొన్నారు.
అణుశక్తి విభాగం
యూఏఈలో జరిగిన 34వ ఇంటర్నేషనల్ బయాలజీ ఒలింపియాడ్ లో పతకాల పట్టికలో అగ్రస్థానంలో నిలిచిన భారతదేశం
యూఏఈలో 2023 జూలై మూడు నుంచి 11 వరకు జరిగిన 34వ ఇంటర్నేషనల్ బయాలజీ ఒలింపియాడ్ లో పతకాల పట్టికలో భారతదేశం అగ్రస్థానంలో నిలిచింది. పోటీలో పాల్గొన్న ప్రతి విద్యార్థి బంగారు పతకాన్ని సాధించడం విశేషం!. పాల్గొన్న అన్ని విభాగాల్లో స్వర్ణ పతకాలు సాధించడం, పతకాల పట్టికలో అగ్రస్థానంలో భారతదేశం నిలవడం ఇదే తొలిసారి.
ఈ సంవత్సరం పతకాలు సాధించిన విద్యార్థులు:
కర్ణాటకలోని బెంగళూరుకు చెందిన ధ్రువ్ అద్వానీ .
రాజస్థాన్లోని కోటాకు చెందిన ఇషాన్ పెడ్నేకర్ .
మహారాష్ట్రలోని జల్నాకు చెందిన మేఘ్ చబ్దా .
ఛత్తీస్గఢ్లోని రిసాలీకి చెందిన రోహిత్ పాండా . .
భారత బృందానికి ప్రొఫెసర్ మదన్ ఎం. చతుర్వేది , డాక్టర్ అనుపమ రోనాద్  నాయకత్వం వహించారు. శాస్త్రీయ పరిశోధకులుగా డాక్టర్ వి.వి. బినోయ్  మ డాక్టర్ రంభదూర్ సుబేది .పాల్గొన్నారు.
ఈ ఏడాది జరిగిన ఐబీఓ లో 76 దేశాలకు చెందిన 293 మంది విద్యార్థులు పాల్గొన్నారు. నాలుగు బంగారు పతకాలు సాధించిన మరో దేశం సింగపూర్ మాత్రమే. మొత్తం 29 బంగారు పతకాలు ప్రదానం చేశారు.
అంతకుముందు, భారతదేశం ఖగోళ శాస్త్రం ఖగోళ భౌతిక శాస్త్రంలో , భౌతికశాస్త్రం  , జూనియర్ సైన్స్  పతకాల పట్టికలో అగ్రస్థానం సాధించింది.
ప్రధాన మంత్రి కార్యాలయం
తొలి వందే భారత్ రైలు కు స్వాగతం పలికిన త్రిశూర్ ప్రజల ను ప్రశంసించిన ప్రధాన మంత్రి
కేరళ లో తొలి వందే భారత్ రైలు కు త్రిశూర్ ప్రజలు సంప్రదాయబద్ధంగా ఘన స్వాగతం పలకడాన్ని ప్రధాన మంత్రి శ్రీ నరేంద్ర మోదీ ఈ రోజు న ప్రశంసించారు.
రేల్ వే ల మంత్రిత్వ శాఖ ట్వీట్ కు ప్రధాన మంత్రి సమాధానాన్ని ఇస్తూ,
‘‘భళీ త్రిశూర్’’
"ഗംഭീര തൃശൂർ!" అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
-దేశవ్యాప్త నిర్వహిస్తున్న వ్యాక్సినేషన్ డ్రైవ్లో భాగంగా మొత్తం 89.02 కోట్ల మందికి ఇప్పటివరకు టీకాలు ఇవ్వడం జరిగింది.
-గడిచిన 24 గంటల్లో 26,727 కొత్త కేసులు నమోదు అయ్యాయి.
-యాక్టివ్ కేసులు మొత్తం కేసులలో 1% కంటే తక్కువగా ఉన్నాయి. ప్రస్తుతం ఇది 0.82 శాతంగా ఉంది; మార్చి 2020 తర్వాత ఇదే అత్యల్పం.
-భారతదేశంలో యాక్టివ్ కేస్లోడ్ 2,75,224గా నిలిచింది; 196 రోజులలో ఇదే అత్యల్పం.
-రికవరీ రేటు ప్రస్తుతం 97.86 శాతంగా ఉంది; మార్చి 2020 తర్వాత ఇదే అత్యధికం.
-గడిచిన 24 గంటల్లో 28,246 రికవరీలు నమోదు అయ్యాయి. దీంతో మొత్తం రికవరీల సంఖ్య 3,30,43,144కు చేరింది.
-గత 98 రోజులకు 3% కంటే తక్కువగా ఈ సారి వారం మొత్తం పాజిటివిటీ రేటు  నమోదయింది.
-గత 32 రోజులుగా రోజువారీ పాజిటివిటీ రేటు  3% కంటే తక్కువగా నమోదవుతోది.
-ఇప్పటి వరకు మొత్తంగా 57.04 కోట్ల పరీక్షలు నిర్వహించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 178.90 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 54,118
మొత్తం కేసుల్లో క్రియాశీల కేసులు 0.13%
ప్రస్తుత రికవరీ రేటు 98.68%
గత 24 గంటల్లో 9,620 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,98,095 కు పెరిగింది.
గత 24 గంటల్లో 4,362 కొత్త కేసులు నమోదయ్యాయి.
రోజువారీ పాజిటివిటీ రేటు 0.71%
వారపు పాజిటివిటీ రేటు 0.73%
గత 24 గంటల్లో చేసిన 6,12,926 కొవిడ్ పరీక్షలతో కలిపి ఇప్పటివరకు 77.34 కోట్ల పరీక్షలు చేశారు.
ఆర్థిక మంత్రిత్వ శాఖ
రేపు డిఆర్ఐ 64వ వ్యవస్థాపక దినోత్సవం
వ్యవస్థాపక దినోత్సవం సందర్భంగా 7వ ప్రాంతీయ కస్టమ్స్ ఎన్ఫోర్స్మెంట్ సమావేశం నిర్వహణ
డైరెక్టరేట్ అఫ్ రెవెన్యూ ఇంటెలిజెన్స్  రేపు  తన 64వ వ్యవస్థాపక దినోత్సవాన్ని జరుపుకోనున్నది. డిసెంబర్ 3, 5 తేదీలలో రెండు రోజుల పాటు జరగనున్న ఈ కార్యక్రమాన్ని కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ప్రారంభిస్తారు. కార్యక్రమంలో ఆర్థిక శాఖ సహాయ మంత్రి శ్రీ పంకజ్ చౌదరి కూడా పాల్గొంటారు.
స్మగ్గ్లింగ్ కార్యకలాపాలను అరికట్టేందుకు భారత ప్రభుత్వం ఏర్పాటు చేసిన ఇంటెలిజెన్స్ మరియు ఎన్ఫోర్స్మెంట్ ఏజెన్సీలలో డైరెక్టరేట్ ఆఫ్ రెవెన్యూ ఇంటెలిజెన్స్  ప్రధానమైనది. స్మగ్గ్లింగ్, పన్ను ఎగవేత, వాణిజ్య వాణిజ్య మోసం, నకిలీ భారతీయ కరెన్సీ, వాణిజ్య ఆధారిత మనీలాండరింగ్ కార్యకలాపాలను అరికడుతూ దేశ ఆర్థిక వ్యవస్థను పరిరక్షించే అంశంలో గత ఆరు దశాబ్దాలుగా విశేష కృషి చేస్తున్న డిఆర్ఐ తనకంటూ ఒక గుర్తింపు పొందింది. దాదాపు 60 దేశాలతో సమన్వయంతో పనిచేస్తూ డిఆర్ఐ కార్యకలాపాలను నిర్వహిస్తోంది. కస్టమ్స్ రంగంలో సహకారం అందించుకోవడానికి ఈ దేశాలతో సీబీఐసి ఒప్పందాలను డిఆర్ఐ కుదుర్చుకుంది. కస్టమ్స్ రంగంలో వివిధ దేశాల్లో అమలు చేస్తున్న ఉత్తమ విధి విధానాలను ఈ దేశాలు ఈ ఒప్పందం ద్వారా పరస్పరం అందించుకుంటాయి.
తన వ్యవస్థాపక దినోత్సవం సందర్భంగా డిఆర్ఐ ప్రాంతీయ కస్టమ్స్ ఎన్ఫోర్స్మెంట్ సమావేశాన్ని నిర్వహిస్తుంది. ఆసియా - పసిఫిక్ ప్రాంతానికి చెందిన 12 దేశాల కస్టమ్స్ సంస్థల ప్రతినిధులు ఈ సమావేశానికి హాజరవుతారు. అంతర్జాతీయ సంస్థలు, ఇతర దేశాలతో కలిసి సమర్ధంగా పనిచేయడానికి అమలు చేయాల్సిన చర్యలను సమావేశంలో చర్చిస్తారు. సమావేశానికి ఆరు దేశాల కస్టమ్స్ అధికారులు బౌతికంగా హాజరవుతారు. మూడు అంతర్జాతీయ సంస్థలు-వరల్డ్ కస్టమ్స్ ఆర్గనైజేషన్, ఇంటర్పోల్ మరియు రీజినల్ ఇంటెలిజెన్స్ లైజన్ ఆఫీస్ - ఆసియా పసిఫిక్ ప్రతినిధులు వర్చువల్ విధానంలో సమావేశంలో పాల్గొంటారు. మరియు ఐక్యరాజ్య సమితి ఆఫీస్ ఆఫ్ డ్రగ్స్ అండ్ క్రైమ్ నుంచి ఒక అధికారి భౌతికంగా సమావేశానికి హాజరవుతారు.
సమావేశంలో “స్మగ్లింగ్ ఇన్ ఇండియా రిపోర్ట్ 2020-2021” తాజా నివేదికను విడుదల చేయడం జరుగుతుంది. గత ఏడాది డిఆర్ఐ పనితీరు, జాతీయ భద్రత, విదేశీ వాణిజ్య విధానం, బంగారం స్మగ్లింగ్, పర్యావరణ ఉల్లంఘనలు, మాదక ద్రవ్యాలు, దిగుమతి మరియు ఎగుమతి మోసాలు, అనుబంధ చట్టాల ఉల్లంఘన, అంతర్జాతీయ సహకారం, ప్రజారోగ్యం మరియు భద్రతకు సంబంధించిన సమస్యలపై డిఆర్ఐ సాధించిన విజయాలను దీనిలో పొందుపరుస్తారు.
ప్రధాన మంత్రి కార్యాలయం
ప్రపంచచాంపియన్ శిప్ స్ లో పురుషుల జావెలిన్ విభాగం లో రజత పతకాన్ని గెలుచుకొన్నందుకుశ్రీ నీరజ్ చోప్ డా కు అభినందన లు తెలియజేసిన ప్రధాన మంత్రి
ప్రపంచ చాంపియన్ శిప్స్ లో పురుషుల జావెలిన్ విభాగం లో వెండి పతకాన్ని గెలుచుకొన్నందుకు శ్రీ నీరజ్ చోప్ డా ను ప్రధాన మంత్రి శ్రీ నరేంద్ర మోదీ అభినందించారు.
భారతీయ క్రీడా ప్రాధికరణ్  చేసిన ఒక ట్వీట్ పట్ల ప్రధాన మంత్రి స్పందిస్తూ,
‘‘మన అత్యంత ప్రముఖ క్రీడాకారుల లో ఒకరు సాధించినటువంటి గొప్ప సాఫల్యం ఇది.
‘‘#WorldChampionships లో చరిత్రాత్మకమైనటువంటి రజత పతకాన్ని గెలుచుకొన్నందుకు @Neeraj_chopra1 కు ఇవే అభినందన లు. ఇది భారతదేశ క్రీడల రంగానికి ఒక ప్రత్యేకమైనటువంటి ఘడియ అని చెప్పాలి. శ్రీ నీరజ్ ఇక ముందు పాల్గొనబోయే ప్రయాసల లో సైతం రాణించాలి అని కోరుకొంటూ, ఆయన కు శుభాకాంక్షల ను వ్యక్తం చేస్తున్నాను.’’ అని పేర్కొన్నారు.
A great accomplishment by one of our most distinguished athletes!
— Narendra Modi  July 24, 2022
Congratulations to @Neeraj_chopra1 on winning a historic Silver medal at the #WorldChampionships. This is a special moment for Indian sports. Best wishes to Neeraj for his upcoming endeavours. https://t.co/odm49Nw6Bx
హోం మంత్రిత్వ శాఖ
అహ్మదాబాద్లో నూతనంగా నిర్మించిన ధన్వంతరి కోవిడ్ ఆసుపత్రిని సందర్శించిన కేంద్ర హోంమంత్రి శ్రీ అమిత్ షా
ఆసుపత్రిలో అందుబాటులో ఉన్న ఆరోగ్య సంరక్షణ సౌకర్యాలను సమీక్షించిన శ్రీ అమిత్ షా
రేపు సేవలను ప్రారంభించనున్న ఆసుపత్రి
10 రోజుల స్వల్ప వ్యవధిలో ఆసుపత్రి ఏర్పాటు
రక్షణ పరిశోధన మరియు అభివృద్ధి సంస్థ , కేంద్ర హోం మంత్రిత్వ శాఖ మరియు రక్షణ మంత్రిత్వ శాఖల సహకారంతో అహ్మదాబాద్లోని గుజరాత్ యూనివర్శిటీ కన్వెన్షన్ అండ్ ఎగ్జిబిషన్ సెంటర్లో కోవిడ్ ఆసుపత్రిని నెలకొల్పిన గుజరాత్ ప్రభుత్వం
900 కంటే ఎక్కువ పడకల సామర్థ్యం కలిగిన ఆసుపత్రిలో కోవిడ్ రోగులకు ఇంటెన్సివ్ మరియు క్రిటికల్ కేర్తో సహా అవసరమైన అన్ని సౌకర్యాలు ఏర్పాటు
అన్ని పడకలకు ఆక్సిజన్ సౌకర్యం. మొత్తం పడకల్లో వీటిలో 150 పడకలు వెంటిలేటర్లతో కూడిన ఐసియు ఏర్పాటు
ఆసుపత్రి విధుల్లో 50 మంది వైద్యులు, డ్యూటీ మెడికల్ ఆఫీసర్లతో సహా 200 మందికి పైగా వైద్య, పారామెడికల్ సిబ్బంది
గుజరాత్లో కోవిడ్ పరిస్థితిపై గుజరాత్ ముఖ్యమంత్రి శ్రీ విజయ్ రూపానీ, డిప్యూటీ సిఎం శ్రీ నితిన్భాయ్ పటేల్, రాష్ట్ర సీనియర్ అధికారులతో సమీక్షించిన కేంద్ర హోంమంత్రి
తన పార్లమెంటరీ నియోజకవర్గం గాంధీనగర్ ప్రభుత్వ ఆసుపత్రులలో కోవిడ్ రోగులకు 1
అహ్మదాబాద్లో నూతనంగా నిర్మించిన ధన్వంతరి కోవిడ్ ఆసుపత్రిని కేంద్ర హోంమంత్రి శ్రీ అమిత్ షా ఈ రోజు సందర్శించారు. ఆసుపత్రిలో కల్పించిన ఆరోగ్య సంరక్షణ సౌకర్యాలను ఆయన సమీక్షించారు. రేపు సేవలను ప్రారంభించే ఈ ఆసుపత్రిని 10 రోజుల వ్యవధిలో ఏర్పాటు చేశారు. అహ్మదాబాద్లోని గుజరాత్ యూనివర్శిటీ కన్వెన్షన్ అండ్ ఎగ్జిబిషన్ సెంటర్లో దీనిని కోవిడ్ ఆసుపత్రిగా గుజరాత్ ప్రభుత్వం రక్షణ పరిశోధన మరియు అభివృద్ధి సంస్థ , కేంద్ర హోం మంత్రిత్వ శాఖ, రక్షణ మంత్రిత్వ శాఖల సహకారంతో ఏర్పాటు చేసింది. ఈ ఆసుపత్రి అహ్మదాబాద్ నగరంలో కోవిడ్ -19 పడకల లభ్యతను పెంచుతుంది.
900 పైగా ఎక్కువ పడకల సామర్థ్యం కలిగిన ఈ ఆసుపత్రిలో కోవిడ్ రోగులకు ఇంటెన్సివ్ మరియు క్రిటికల్ కేర్తో సహా అవసరమైన అన్ని సౌకర్యాలు ఉన్నాయి. అన్ని పడకలకు ఆక్సిజన్ సౌకర్యం ఉంటుంది. వీటిలో 150 పడకలు వెంటిలేటర్ల సౌకర్యం గల ఐసియు పడకలుగా అందుబాటులో ఉంటాయి. రిఫెరల్ ఆసుపత్రిగా పనిచేసే ఈ ఆసుపత్రి ద్వితీయ సంరక్షణ కూడా అందిస్తుంది. 50 మంది వైద్యులు, డ్యూటీ మెడికల్ ఆఫీసర్లతో సహా 200 మందికి పైగా వైద్య, పారామెడికల్ సిబ్బందిని ఆసుపత్రిలో తమ సేవలను అందించనున్నారు . గుజరాత్ విశ్వవిద్యాలయానికి చెందిన 185 మంది యువ ఎన్ఎస్ఎస్ వాలంటీర్లు కూడా ఆసుపత్రి కార్యకలాపాలలో సహాయం చేయడానికి ముందుకు వచ్చారు.
గుజరాత్లో కోవిడ్ పరిస్థితిని గుజరాత్ ముఖ్యమంత్రి శ్రీ విజయ్ రూపానీ, ఉప ముఖ్యమంత్రి శ్రీ నితిన్భాయ్ పటేల్, రాష్ట్రంలోని సీనియర్ అధికారులతో కేంద్ర హోంమంత్రి సమీక్షించారు.
తన పార్లమెంటరీ నియోజకవర్గమైన్ గాంధీనగర్ లోని ప్రభుత్వ ఆసుపత్రులలో కోవిడ్ రోగులకు 10 కోట్ల రూపాయల విలువైన ఆరోగ్య సౌకర్యాలను శ్రీ అమిత్ షా అందుబాటులోకి తెచ్చారు. వీటిలో 100 బిపాప్ యంత్రాలు ఆక్సిజన్ కాన్సంట్రేటర్లు, 50-50 యంత్రాలు, 25 వెంటిలేటర్లు ఉన్నాయి. వీటిని గాంధీనగర్ సివిల్ ఆసుపత్రి, సోలా సివిల్ ఆసుపత్రిలో నెలకొల్పారు . వీటితో పాటు ఆరు అంబులెన్సులు, రెండు ఐసియు ఆన్ వీల్స్,రెండు మొబైల్ టెస్టింగ్ లాబొరేటరీని తక్షణ వినియోగం కోసం అందించారు. ఈ సదుపాయం అహ్మదాబాద్ జిల్లాలో 160 గ్రామీణ గ్రామాలు మరియు గాంధీనగర్ జిల్లాలోని 100 గ్రామాలు మరియు నాలుగు మునిసిపాలిటీలకు ప్రత్యేకంగా అందుబాటులో ఉంటుంది. గాంధీనగర్ లోని ఇతర ప్రభుత్వ ఆసుపత్రులకు ఆరోగ్య పరికరాలు మరియు సౌకర్యాలను కూడా శ్రీ అమిత్ షా అందించనున్నారు.
ఆయుష్
చర్మ వ్యాధులకు హోమియోపతి చికిత్స స్పర్శ
చర్మ సంబంధిత వైరల్ వ్యాధుల విషయంలో హోమియోపతి అద్భుతాలు చేయగలదని ధ్రువీకరించేవారు ఎంతో మంది ఉన్నారు. షిల్లాంగ్లోని నార్త్ ఈస్టర్న్ ఇన్స్టిట్యూట్ ఆఫ్ ఆయుర్వేద హోమియోపతి రీసెర్చ్ జర్నల్ ‘ఆయుహోమ్’ ఇటీవల ప్రచురించిన ఒక కేస్ స్టడీ ఇదే విషయాన్ని వివరిస్తుంది.
ఆర్గాన్ ఆఫ్ మెడిసిన్ మహాకాస్ మండల్ రీడర్ సంగీతా సాహా, కలకత్తా హోమియోపతిక్ మెడికల్ కాలేజ్ & హాస్పిటల్ ప్రాక్టీస్ ఆఫ్ మెడిసిన్ విభాగం పోస్ట్ గ్రాడ్యుయేట్ ట్రైనీ తో పాటు కోల్కతాలోని నేషనల్ ఇన్స్టిట్యూట్ ఆఫ్ హోమియోపతిలో పోస్ట్ గ్రాడ్యుయేట్ ట్రైనీ కౌశిక్ భార్ కేస్ స్టడీ నిర్వహించింది. ఐదు వేర్వేరు చర్మ వ్యాధులతో బాధపడుతున్న ఐదుగురు రోగులకు హోమియోపతి చికిత్స గుర్తించదగిన ఫలితాలను ఇచ్చింది, ఇటువంటి చర్మ రుగ్మతలపై హోమియోపతి ఔషధం సానుకూల ప్రభావం చూపుతుందన్న నమ్మకాన్ని ఇది మరింత బలోపేతం చేస్తుంది. చర్మ వ్యాధులు అనేక రకాలు. తరచూ సంభవించే ఈ ఆరోగ్య సమస్యలు భారతదేశాన్ని మాత్రమే కాకుండా ప్రపంచవ్యాప్తంగా అన్ని వయసుల వారిని ఇబ్బందిపెడుతున్నాయి. చర్మ సమస్యలు ప్రపంచంలోనే నాలుగో అతిపెద్ద వ్యాధని గ్లోబల్ బర్డెన్ ఆఫ్ డిసీజ్ ప్రాజెక్ట్ అధ్యయనం కనుగొంది. సాధారణ వైరల్ చర్మ వ్యాధులకు హోమియోపతి ద్వారా భారీ సంఖ్యలో ప్రజలకు భరించగలిగే ధరల్లో సమర్థవంతమైన పరిష్కారాలను అందించవచ్చని, ఇది విప్లవాత్మక మార్పులు తెస్తుందని హోమియోపతి నిపుణులు అభిప్రాయపడ్డారు.
వార్ట్, హెర్పెస్ జోస్టర్ మొలస్కాన్ కాంటాగియోసమ్ అనే చర్మ వ్యాధులు ఉన్న ఐదుగురు రోగులపై ఈ అధ్యయనం జరిగింది. కెరాటినోసైట్స్ ఇన్ఫెక్షన్ల వల్ల కలిగే మొటిమలను/కణతులను వార్ట్స్ అంటారు. వరిసెల్లా-జోస్టర్ వైరస్  తిరిగి క్రియాశీలం కావడం వల్ల హెర్పస్ జోస్టర్ వస్తుంది. పాక్స్ వైరస్ మాదిరి వైరస్లు దాడి చేయడం వలన మొలస్కాన్ కాంటాజియోసమ్ వ్యాధి సంభవిస్తుంది. ప్రపంచవ్యాప్తంగా శీతోష్ట దేశాల్లో చిన్నారుల్లో ఈ వ్యాధి ఎక్కువగా కనిపిస్తుంది. హోమియోపతి రోగికి చికిత్స చేస్తుంది, వ్యాధికి కాదనే విషయం తెలిసిందే. ఇలాంటి కేసుల్లో హోమియో సూత్రాల అంతర్గత చికిత్సా విధానం ద్వారా చర్మ సమస్యలను పరిష్కరిస్తారు. ఫలితాలు ఎంతో సంతృప్తికరంగా ఉన్నాయి.
ఆర్గాన్ ఆఫ్ మెడిసిన్ మార్గదర్శకాల ప్రకారం రోగుల చర్మరకాలకు అనుగుణంగా వివిధ దశలలో సూచించిన మందులను ఇచ్చిన తరువాత, అవి చర్మ గాయాలను సమర్థవంతంగా తొలగించడం లేదా కరిగించగలినట్టు గుర్తించారు. అంతే కాదు, చికిత్స సమయంలో రోగులలో ఎవరూ ఎటువంటి దుష్ఫలితం గురించి ఫిర్యాదు చేయలేదు. ప్రస్తు కేస్ స్టడీస్లను ప్రయోగాత్మక ప్రాజెక్టుగా పరిగణించవచ్చు. తరువాతి దశలో భారీగా యాధృచ్ఛిక నమూనాలతో ప్రయోగాలు చేయడానికి వీలు కలుగుతుంది. ఫలితంగా హోమియోపతి ద్వారా చర్మ వ్యాధులకు అద్భుతమైన చికిత్స అందించవచ్చనే దృఢనిశ్చయానికి రావొచ్చు.
కార్మిక, ఉపాధికల్పన మంత్రిత్వ శాఖ
ప్రభుత్వ కార్యాలయాల్లో ఔట్సోర్స్ ప్రాతిపదికన పనిచేస్తున్న కాంట్రాక్టు ఉద్యోగుల హక్కుల పరిరక్షించాలి
- ఒప్పందంలో చట్టబద్ధమైన బాధ్యతలను చేర్చాలంటూ అన్ని రాష్ట్రాలు/ కేంద్ పాలిత ప్రాంతాల ప్రధాన కార్యదర్శులు/ నిర్వాహకులకు అభ్యర్థన
కాంట్రాక్టు కార్మికుల ప్రయోజనాలను పరిరక్షించడానికి భారత ప్రభుత్వ కార్యాలయాలలో ఔట్సోర్సింగ్ ఏజెన్సీల ద్వారా మానవశక్తిని నియమించుకునే ఒప్పందంలో కార్మిక మరియు ఉపాధి మంత్రిత్వ శాఖ ఇటీవల జీఈఎం పోర్టల్లో ఆరు చట్టబద్ధమైన బాధ్యతలను పొందుపరిచింది. అన్ని రాష్ట్రాలు/ కేంద్ర పాలిత ప్రాంతాల ముఖ్య కార్యదర్శులు/ పాలనాధికారులను దీనికి సంబంధించిన కార్మిక కార్యదర్శి శ్రీమతి ఆర్తి అహుజా ఒక లేఖ రాశారు. వేతనాలలో అనధికారిక కోత కారణంగా ఔట్సోర్సింగ్ ఏజెన్సీల ద్వారా రాష్ట్ర/యూటీ కార్యాలయాల్లో నిమగ్నమై ఉన్న కాంట్రాక్టు కార్మికులకు తక్కువ చెల్లింపులు జరుగుతున్నాయని ఆందోళన వ్యక్తం చేశారు. మాన్పవర్ హైరింగ్ ఏజెన్సీలచే తయారు చేయబడిన అటువంటి కార్మికులు. అంతేకాకుండా, ఏజెన్సీలు అటువంటి కార్మికులకు నెలవారీ వేతనాలు ఆలస్యం చేయడం మరియు కార్మికుల ఈపీఎఫ్ మరియు ఈఎస్సీఐసీ విరాళాలను తక్కువ డిపాజిట్ చేయడంపై కూడా ఆమె ఆందోళన వ్యక్తం చేశారు. రాష్ట్ర/యూటీ ప్రభుత్వ కార్యాలయాల్లో ఔట్సోర్సింగ్ ఏజెన్సీల ద్వారా పనిచేస్తున్న కార్మికుల దోపిడీని నివారించడానికి, కార్మికుల హక్కులను కాపాడేందుకు వారి ఒప్పందంలో కింది చట్టబద్ధమైన బాధ్యతలను పొందుపరచాలని కేంద్ర కార్మిక కార్యదర్శి అన్ని రాష్ట్రాలు/ కేంద్ర పాలిత ప్రాంతాల ముఖ్య కార్యదర్శులు/ పరిపాలనా అధికారులకు సూచించారు. :-
i. ఏజెన్సీలు సకాలంలో ఈపీఎఫ్ మరియు ఈఎస్ఐసీ యొక్క తప్పనిసరి చెల్లింపులు జరిగేలా చూడాలి
2. ప్రభుత్వం ద్వారా తెలియజేయబడిన కనీస వేతనాల కంటే తక్కువ కాకుండా కాంట్రాక్ట్ కార్మికులకు వేతనాలు చెల్లించేలా సర్వీస్ ప్రొవైడర్/కాంట్రాక్టర్ బాధ్యత వహించాలి.
౩i. సర్వీస్ ప్రొవైడర్/కాంట్రాక్టర్ కాంట్రాక్ట్ లేబర్ యొక్క వేతనాల నుండి ఎటువంటి అనధికారిక తగ్గింపులు చేయకూడదు.
iv. కాంట్రాక్ట్ లేబర్  చట్టం, 1970 ప్రకారం, కాంట్రాక్ట్ లేబర్కు సకాలంలో వేతనాలు చెల్లించేలా సర్వీస్ ప్రొవైడర్/కాంట్రాక్టర్ బాధ్యత వహించాలి. ప్రధాన యజమాని/కొనుగోలుదారు, సర్వీస్ ప్రొవైడర్/కాంట్రాక్టర్ ద్వారా కాంట్రాక్ట్ లేబర్కు సకాలంలో వేతనాలు చెల్లించేలా చూడాలి. సర్వీస్ ప్రొవైడర్/కాంట్రాక్టర్ సకాలంలో వేతనాలు చెల్లించడంలో విఫలమైతే లేదా తక్కువ చెల్లింపు చేస్తే, ప్రధాన యజమాని/కొనుగోలుదారు నేరుగా కాంట్రాక్ట్ లేబర్కు వేతనాలు చెల్లించి, సర్వీస్ ప్రొవైడర్/కాంట్రాక్టర్ నుండి మొత్తాన్ని తిరిగి పొందవలసి ఉంటుంది.
v. బోనస్ చెల్లింపు చట్టం, 1965 నిర్దేశించిన పద్ధతిలో కాంట్రాక్టు కార్మికులకు బోనస్ చెల్లించడానికి సర్వీస్ ప్రొవైడర్/కాంట్రాక్టర్ బాధ్యత వహించాలి & కొనుగోలుదారు నుండి తిరిగి చెల్లించాలి.
గ్రాట్యుటీ చెల్లింపు చట్టం,
Vi1972లోని నిబంధనల ప్రకారం నిరంతర సేవలందించిన కాంట్రాక్ట్ కార్మికులకు దామాషా ప్రకారం గ్రాట్యుటీని చెల్లించడానికి సర్వీస్ ప్రొవైడర్/ కాంట్రాక్టర్ బాధ్యత వహించాలి.
యువజన వ్యవహారాలు, క్రీడల మంత్రిత్వ శాఖ
ఫిట్ నెస్ కు ప్రాధాన్యతనివ్వాలనీ, యుక్తమైన, ఆరోగ్యకరమైన దేశాన్ని ప్రోత్సహించడానికి ఫిట్నెస్ వీడియోలను ఒకరికొకరు పంచుకోవాలనీ, భారతీయులను కోరిన - కేంద్ర క్రీడా శాఖ మంత్రి శ్రీ కిరణ్ రిజిజు
భారతదేశాన్ని మంచి ఉత్తేజకర, శక్తివంతమైన దేశంగా మార్చాలన్న, ప్రధానమంత్రి శ్రీ నరేంద్ర మోదీ చేసిన శంఖారావాన్ని బలోపేతం చేయడానికి, కేంద్ర యువజన వ్యవహారాలు, క్రీడా శాఖల మంత్రి శ్రీ కిరెన్ రిజిజు డిసెంబర్, 22వ తేదీన, తన ఫిట్ నెస్ వీడియోను సామాజిక మాధ్యమం ద్వారా పంచుకున్నారు. అలాగే, తమ తమ ఫిట్ నెస్ వీడియోలను పోస్ట్ చేయడం ద్వారా భారతీయులందరూ ఈ కార్యక్రమంలో పాల్గొనాలని ఆయన కోరారు.
" నూతన ఫిట్ నెస్ తో కూడిన భారతదేశాన్ని  రూపొందించడానికి మిలియన్ల మంది భారతీయులు మన ప్రధానమంత్రి మోదీ గారి మార్గాన్ని  అనుసరిస్తున్నారు. మనం ఈ ఫిట్ నెస్ ఉద్యమాన్ని  బలోపేతం చేయవచ్చు. మీ ఫిట్ నెస్ వీడియోలను నాతో పంచుకోండి. అందరం కలిసి భారతదేశాన్ని ఉత్తేజకరమైన, ఆరోగ్యకరమైన, పఠిష్టమైన దేశంగా తీర్చిదిద్దుదాం. ప్రతీ రోజు అర్ధ గంట ఫిట్ నెస్ కోసం వినియోగిద్దాము " pic.twitter.com/p056OEq8NY "
— కిరణ్ రిజిజు  December 22, 2020
ఇదే విషయాన్ని సామాజిక మాధ్యమం ద్వారా ఒక ట్వీట్ చేస్తూ, "నూతన ఫిట్ నెస్ తో కూడిన భారతదేశాన్ని  రూపొందించడానికి మిలియన్ల మంది భారతీయులు మన ప్రధానమంత్రి మోదీ గారి మార్గాన్ని  అనుసరిస్తున్నారు. మనం ఈ ఫిట్ నెస్ ఉద్యమాన్ని  బలోపేతం చేయవచ్చు. మీ ఫిట్ నెస్ వీడియోలను నాతో పంచుకోండి. అందరం కలిసి భారతదేశాన్ని ఉత్తేజకరమైన, ఆరోగ్యకరమైన, పఠిష్టమైన దేశంగా తీర్చిదిద్దుదాం. ప్రతీ రోజు అర్ధ గంట ఫిట్ నెస్ కోసం వినియోగిద్దాము " " అని పేర్కొన్నారు.
"ప్రతీ రోజు అర్ధ గంట ఫిట్ నెస్ కోసం వినియోగిద్దాం"  అనే ప్రచారాన్ని ఈ ఏడాది ప్రారంభంలో ప్రధానమంత్రి ప్రారంభించారు. అప్పటి నుండి ఇది ఒక దేశవ్యాప్త ఉద్యమంగా కొనసాగుతోంది. "ఫిట్ నెస్-కా-డోస్-ఆధా ఘంటా రోజ్" ప్రచారం ద్వారా శారీరక శ్రమను ప్రోత్సహించడంలో భారతదేశం తీసుకున్న ప్రయత్నాన్ని డబ్ల్యూ.హెచ్.ఓ. ప్రశంసించింది." అని ప్రపంచ ఆరోగ్య సంస్థ  ఇటీవల ఒక ట్వీట్ లో ప్రశంసించింది.
ప్రధాన మంత్రి కార్యాలయం
చెక్ గణతంత్రం ప్రధాని పదవి లో శ్రీ పేత్ర్ ఫియాలా నియామకం జరిగిన సందర్భంలో ఆయన కు అభినందన లు తెలిపిన ప్రధాన మంత్రి
చెక్ గణతంత్రం ప్రధాని పదవి లో శ్రీ పేత్ర్ ఫియాలా నియామకం జరిగిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘ఎక్స్ లన్సి పేత్ర్ ఫియాలా గారు, మీరు చెక్ గణతంత్రం ప్రధాని పదవి లో నియమితులైన సందర్భం లో, మీకు ఇవే అభినందన లు. భారతదేశం, చెక్ ల మధ్య గల సంబంధాల ను మరింత ముందుకు తీసుకుపోవడం కోసం మీతో పాటు కలసి కృషి చేయాలని నేను ఎదురుచూస్తున్నాను.’’ అని పేర్కొన్నారు.